### NN 46/2024 (19.4.2024.), Pravilnik o izmjenama i dopunama Pravilnika o obradi duhana, proizvodnji i markama duhanskih proizvoda

MINISTARSTVO POLJOPRIVREDE

792

Na temelju odredaba članaka 23. do 26., te članaka 30. i 31. Zakona o duhanu (»Narodne novine«, broj 69/99., 14/14. i 32/19.), ministrica poljoprivrede donosi

PRAVILNIK

O IZMJENAMA I DOPUNAMA PRAVILNIKA O OBRADI DUHANA, PROIZVODNJI I MARKAMA DUHANSKIH PROIZVODA

Članak 1.

U Pravilniku o obradi duhana, proizvodnji i markama duhanskih proizvoda (»Narodne novine«, broj 69/06.) iza članka 1. dodaje se članak 1.a koji glasi:

»Članak 1.a

Izrazi koji se koriste u Zakonu o duhanu (»Narodne novine« broj 69/99., 14/14. i 32/19.), (u daljnjem tekstu: Zakon) koriste se i u ovom Pravilniku.

Izrazi koji se koriste u ovom Pravilniku, a imaju rodno značenje odnose se jednako na muški i ženski rod.«

Članak 2.

U članku 19. stavku 1. riječi: »poljoprivrede, šumarstva i vodnoga gospodarstva (dalje u tekstu: Ministarstvo)« brišu se.

Članak 3.

Naslov iznad članka 21. i članak 21. mijenjaju se i glase:

»Cigarete i drugi duhanski proizvodi

Članak 21.

Proizvodnju cigareta i drugih duhanskih proizvoda mogu obavljati pravne osobe koje imaju sjedište u Republici Hrvatskoj i koje ispunjavaju uvjete propisane Zakonom i ovim Pravilnikom.

Osim cigareta u duhanske proizvode spadaju duhan za pušenje, duhan za lule, duhan za žvakanje, duhan za šmrkanje, cigare, cigarilosi, grijani duhanski proizvodi te svi ostali proizvodi napravljeni od duhana koji sadrže duhan te su namijenjeni pušenju, žvakanju i šmrkanju.

Proizvođači duhanskih proizvoda dužni su imati uspostavljen sustav kvalitete u svim fazama proizvodnje i provoditi obveznu kontrolu gotovih proizvoda prema važećim metodama i normama.«

Članak 4.

U članku 22. točki 4. riječ: »cigareta« briše se.

Članak 5.

U članku 24. stavak 2. briše se.

Članak 6.

U članku 25. stavku 1. riječi: »sastoji se od« zamjenjuje se riječima: »može se sastojati od«.

U stavku 2. riječi: »treba zadovoljiti jednodnevnu proizvodnju« brišu se.

Članak 7.

U članku 26. stavak 2. mijenja se i glasi:

»Iznimno od stavka 1. podstavka 3. ovoga članka, tehnološka linija za pripremu duhana ne mora se sastojati od tehnološke linije za obradu berleja.«

Članak 8.

U članku 30. stavku 1. riječi: »kapaciteta najmanje jednodnevne proizvodnje« brišu se.

Članak 9.

U članku 32. riječ: »cigareta« briše se.

Članak 10.

U članku 35. riječ: »cigareta« briše se.

Članak 11.

Naslov iznad članka 42. i članak 42. brišu se.

Članak 12.

Iza članka 45. dodaju se članci 45.a i 45.b koji glase:

»Članak 45.a

Linija za izradu grijanih duhanskih proizvoda sastoji se od:

– stroja ili uređaja za izradu duhanskog svitka;

– stroja ili uređaja za aplikaciju kombiniranih filter štapića.

Članak 45.b

Na liniji za pakiranje grijanih duhanskih proizvoda moraju postojati sljedeće kontrole:

– prisutnosti svih grijanih duhanskih proizvoda u kutiji;

– duhanskog punjenja na vrhu grijanih duhanskih proizvoda;

– prisutnosti filtera;

– prisutnosti unutarnjeg omota (alu-folija ili slično);

– prisutnosti ovratnika (kod tvrdog pakiranja);

– prisutnosti vanjskog omota;

– prisutnosti nadzorne markice;

– prisutnosti vrpce za otvaranje kutije;

– prisutnosti omotnog filma kutija;

– prisutnosti omota šteke;

– prisutnosti svih kutija u šteki.«

Članak 13.

U cijelom tekstu Pravilnika riječi: »ostali duhanski proizvodi« u određenom padežu zamjenjuju se riječima: »drugi duhanski proizvodi« u odgovarajućem padežu.

Članak 14.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/24-01/20
 Urbroj: 525-06/211-24-1
 Zagreb, 11. travnja 2024.

Ministrica poljoprivrede
 Marija Vučković, v. r.